Nipproponi laqgħa pubblika mis-sensiela 'Gvern li jisma'' li għaliha jkunu mistiedna l-kaċċaturi biex jiddiskutu wiċċ imb'wiċċ mal-Prim Ministru Joseph Muscat. Din il-laqgħa għandha tkun imxandra live fuq l-istazzjon nazzjonali biex il-poplu kollu jkun jista' jisma' x'għandhom xi jgħidu l-kaċċaturi u x'kienu mwiegħda qabel l-aħħar elezzjoni u x'se jirrispondi l-Prim Ministru. Infakkar li fi żm ien in-Nazzjonalisti l-Prim Ministru kemm-il darba kellu jiffaċċja folol irrabjati live fuq ix-xandir. Per eżempju niftakar lil Eddie Fenech Adami fil-programm Xarabank wara li waqqaf is-sussidji tat-tarzna u lil Lawrence Gonzi fl-istess programm meta għalqet il-fabbrika VF u mijiet ta' ħaddiema tilfu x-xogħol u darb'oħra meta għolew il-prezzijiet tal-petrol, id-diesel u l-gass.
Gvern li jisma'... għall-kaċċaturi